**Retningslinjer for isolering:**

**Besøkende:** Antall begrenses (1-2), men unntak gjøres ved alvorlig sykdom og avtales med avdelingen. Bruk av beskyttelsesutstyr til besøkende vurderes i henhold til smittefare og pasientens infeksjon. Ved bruk av beskyttelsesutstyr må pårørende få nødvendig informasjon og veiledning i av og påkledning**.**

Hånddesinfeksjon før isolatet forlates.

**Personale:** færrest mulig ansatte bør ha kontakt med beboer, sirkulasjon mellom avdelinger begrenses så mye som mulig. Følg håndhygieniske prinsipper

**Sengetøy og skittentøy:** Behandles som smittetøy. Legges i gul plastpose, ny gul pose tres utenpå, samt stripses før transport ut fra rommet.

**Bestikk og servise**: Vanlig bestikk og servise kan brukes, fraktes direkte til kjøkken i lukket plastpose. skal direkte inn i oppvaskmaskin som settes på med det samme. Husk å kaste plastpose som smitteavfall og håndvask etter at hanskene er tatt av.

**Utstyr som** f.eks telefon, fjernkontroll (evt pakkes i plastfolie eller plastpose med zip-lås) kan også lett desinfiseres med desinfeksjonssprit – Life Clean ved norovirus, clostridioides difficile og mycobakterier

**PC/IPAD:** Skal ikke tas med inn på isolatet.

**Flergangsartikler:** Oppbevares på isolasjonsrommet og skal ikke fraktes ut og inn. Når det ikke lenger er bruk for utstyret skal det emballeres i plastpose og fraktes direkte til avdelingens dekontaminator for umiddelbar desinfeksjon. Utstyr som ikke tåler varme, desinfiseres med godkjent desinfeksjonsmiddel i anbefalt tid – Life clean brukes ved Norovirus, mykobakterier og clostridioides difficile.

**Avfall:** Stikkende /skjærende avfall kastes som risikoavfall i gul plastboks inne på pasientrommet. Avfall som kan inneholde infeksiøst materiale legges i gul plastpose som deretter fraktes ut og legges i gul plastdunk på avfallsrommet. Avfall som ikke er tilsølt med smitteførende materiale kastes som restavfall.

**Daglig rengjøring:** Rengjøringspersonalet følger retningslinjene for pleiepersonalets påkledning. Rommet rengjøres på vanlig måte.

Rengjøringsutstyret skal desinfiseres etter bruk med kjemisk desinfeksjon (desinfeksjonssprit, Life Clean, Virkon) Flergangskluter og mopper legges i gul pose og vaskes som smittetøy i egen vaskemaskin evt benytte engangskluter.

**Kontaktpunkter (**dørhåndtak/lysbrytere/sengehest/vannkran/ringeknapp) daglig rengjøring (ved Norovirus desinfeksjon av berøringspunkter på hver vakt)

**Flekkdesinfeksjon:** Ved søl av infeksiøst materiale skal det straks tørkes opp, ha desinfeksjonsmiddel på flekken (Virkon eller Lifeclean), la desinfeksjonsmiddelet virke i anbefalt tid, rengjør med såpe og vann.

* **Dråpesmitte**

**Beskyttelsesutstyr som er kreves**:

**Smittefrakk** - skal anvendes i kontakt med smitteisolert pasient, seng eller infisert utstyr/gjenstand og når man har kontakt med beboer nærmere enn 2 meter (gjelder alle luftveisinfeksjoner og Covid)

**Hansker** - Hansker benyttes ved all kontakt med pasient, seng, utstyr og gjenstander eller flater som kan være forurenset

**Hette/lue:** hvis pasienten har kraftig hoste, fare for sprut av infeksiøst materiale

**Munnbind** – SKAL brukes ved opphold nærmere beboer enn 2 meter

**Åndedrettsvern:** Ved langvarig kontakt, arbeidsoppgaver som er aerosolgenerende, indusert sputum (stimulerer til mye slimdannelse)

**Briller/visir:** benyttes ved uttalte luftveisinfeksjoner eller oppkast/diare hvis du er nærmere enn 2 meter.

* **Kontaktsmitte**

**Beskyttelsesutstyr som kreves:**

**Smittefrakk:** Anvendes i kontakt med smitteisolert beboer, seng eller infisert utstyr/gjenstand.

**Hansker**: ved all kontakt med beboer, seng, utstyr, gjenstander eller flater som kan være forurenset

**Munnbind:** er som regel ikke nødvendig, men skal benyttes ved fare for søl/sprut av kroppsvæsker

Ved **MRSA:** Munnbind brukes i tillegg ved stell/forflytning, sengeredning og ved håndtering av tekstiler

**Briller/visir:** brukes ved fare for sprut